A què podran assistir avui els subscriptors de VilaWeb?
Aquest vespre els subscriptors de VilaWeb podran assistir a una conversa entre el president de la Generalitat, Carles Puigdemont, i el diputat de Junts pel Sí Lluís Llach. L'acte es farà a les 19.30 a l'Auditori de l'ONCE, a Barcelona. En acabat, VilaWeb penjarà el vídeo de la conversa completa. Aquest diàleg es fa just després de les eleccions espanyoles, el mateix dia que el parlament retirarà del càrrec el cap de l'Oficina Antifrau de Catalunya, l'endemà de l'anunci del judici contra l'ex-president Artur Mas i els altres encausats pel 9-N i encara sota l'impacte del Brexit. En la conversa, els dos polítics repassaran aquests temes i encararan el futur del procés d'independència, amb la qüestió de confiança i el possible referèndum en l'horitzó més immediat. A l'acte, hi han estat convidats els subscriptors de VilaWeb, que s'han pogut apuntar per ordre de recepció de la seva petició d'assistir-hi, fins a completar la capacitat de l'auditori.
a una conversa